Ишбулдин Рәмил Илдус улы

Ишбулдин Рәмил Илдус улы ( 23 октябрь 1966 йыл) — ғалим-йөрәк-ҡан тамырҙары хирургы. 2001 йылдан Республика кардиология диспансерының бүлек мөдире, бер үк ваҡытта 1995 йылдан Башҡорт дәүләт медицина университеты уҡытыусыһы. Медицина фәндәре докторы (2007). Башҡортостан Республикаһының атҡаҙанған табибы (2009).

 Биографияһы 
Ишбулдин Рәмил Илдус улы — 1966 йылдың 23 октябрендә Башҡортостан Республикаһының Ҡырмыҫҡалы районы Прибельский ауылында тыуғанБашҡорт энциклопедияһы / Ишбулдин Рәмил Илдус улы. Ҡырмыҫҡалы икенсе һанлы урта мәктәбен тамамлағас, 1984 йылда Башҡорт дәүләт медицина институтына уҡырға инә.1989 йылда Өфө ҡалаһының 6-сы һанлы дауаханаһында йөрәк-ҡан тамырҙары хирургы булып эшләй башлай. 2001 йылдан алып Республика кардиология диспансерында (бүлек мөдире), бер үк ваҡытта 1995 йылдан башлап Башҡорт дәүләт медицина университетында уҡыта. 2007 йылда докторлыҡ диссертацияһы яҡлай.

 Фәнни эшмәкәрлеге 
Ғалимдың фәнни эшмәкәрлеге баш мейеһе артерияларының, йөрәктең ишемия ауырыуының һәм башҡаларға окклюзия патологияһын хирургик дауалау проблемаларына арналған. Ишбулдин Рәмил Илдус улы менән берлектә магистраль ҡан тамырҙарына операция яһағанда реокклюзияларҙы, коронар шунтлау ваҡытында йөрәк ритмы боҙолоуын иҫкәртеү ысулдары эшләнә. 75-тән ашыу фәнни хеҙмәт һәм 10 уйлап табыу авторы.
 Профилактика осложнений в хирургии сонных артерий. Өфө. 2009 (авторҙаш).

 Маҡтаулы исемдәре һәм башҡа бүләктәре 
Башҡортостан Республикаһының атҡаҙанған табибы (2009)

Республика конкурсы «Золотой скальпель» лауреатыКармаскалинский район РБ /Ижбульдин Рамиль Илдусович  (2002,2003)

 Иҫкәрмәләр 

 Һылтанмалар 

 Муниципиальный район Кармаскалинский РБ/ Ижбульдин Рамиль Илдусович 
Категория:23 октябрҙә тыуғандар
Категория:1966 йылда тыуғандар
Категория:Ҡырмыҫҡалы районында тыуғандар
Категория:Башҡорт дәүләт медицина университетын тамамлаусылар
Категория:Медицина фәндәре докторҙары
Категория:Башҡортостандың атҡаҙанған табиптары
Категория:Алфавит буйынса шәхестәр
Категория:Башҡорт дәүләт медицина университеты уҡытыусылары